
I VISPĀRĪGĀ INFORMĀCIJA
TERMINI
	Apakšuzņēmējs
	fiziska vai juridiska persona, kurai Pretendents plāno nodot izpildei kādu daļu no Pakalpojumiem

	Apdrošināšanas sabiedrība
	apdrošinātājs, kuram ir tiesības veikt finanšu risku apdrošināšanu Latvijas Republikā 

	Banka 
	kredītiestāde, kurai ir tiesības sniegt galvojumu pakalpojumus Latvijas Republikā 

	Iepirkuma procedūra
	atklāts konkurss saskaņā ar Publisko iepirkumu likumu

	Iepirkuma līgums
	līgums par veloceliņa tehniskā projekta izstrādi

	Ieinteresētais piegādātājs
	persona, kas vēlas piedalīties Iepirkuma procedūrā

	Izpildītājs
	Pretendents, kurš ir atzīts par uzvarētāju Iepirkuma procedūrā un kurš ir noslēdzis Iepirkuma līgumu

	Pakalpojums
	tehniskās projektēšanas pakalpojumu sniegšana atbilstoši nolikumam, Iepirkuma līgumam un normatīvajiem aktiem

	Pretendents
	jebkura juridiska vai fiziska persona vai šādu personu apvienība, kura ir iesniegusi piedāvājumu šajā Iepirkuma procedūrā

	Projekts
	Centrālās Baltijas jūras reģiona INTERREG IVA programmas projekts  CB59 „Velo maršrutu tīkla attīstība un pilnveidošana Centrālā Baltijas jūras reģionā”


1. Pasūtītājs
	Pasūtītājs
	Biedrība „Kurzemes tūrisma asociācija”

	Juridiskā adrese
	Baznīcas iela 5, Kuldīga, LV3301

	Reģistrācijas Nr.
	40008061446

	Kontakti
	Baznīcas iela 5, Kuldīga, LV3301; tālrunis +371 63322259 , fakss +371 63322259; 

	Bankas rekvizīti
	Valsts kase

LV60TREL9210630012000

	Kontaktpersona Iepirkuma procedūras jautājumos
	KTA izpilddirektore Jana Bergmane; tālr. 63322259 , e-pasts: jana@kuldiga.lv


	Līguma slēdzējs
	Biedrība „Kurzemes tūrisma asociācija”


2. Iepirkuma līguma priekšmets un CPV kods 

2.1. Iepirkuma priekšmets ir veloceliņu būvprojektu izstrāde skiču un tehniskā projekta stadijās atbilstoši normatīvajiem aktiem un Iepirkuma līgumam.
2.2. Iepirkuma priekšmets ir sadalīts divās daļās:

	1.daļa
	Veloceliņa „Kandava – Sabile” būvprojekta izstrāde

	2.daļa
	Gājēju un veloceliņa „Milzkalne – Tukums” būvprojekta izstrāde


2.3. Ieinteresētais piegādātājs var iesniegt piedāvājumu par abām iepirkuma priekšmeta daļām, gan par katru daļu atsevišķi. 

2.4. Iepirkuma priekšmeta apjoms detalizēti ir aprakstīts šī nolikuma (turpmāk – nolikums) 1.pielikumā „Tehniskās specifikācijas”.
2.5. CPV kods abām daļām: 71220000-6 (Arhitektūras projektēšanas pakalpojumi).

3. Iepirkuma līguma termiņš
Katras daļas Iepirkuma līguma izpilde ir paredzēta piecus mēnešus no Iepirkuma līguma noslēgšanas dienas.
4. Nosacījumi personu apvienībām un apakšuzņēmējiem
4.1. Ja piedāvājumu iesniedz personu apvienība, pieteikumā norāda personu, kura pārstāv personu apvienību Iepirkuma procedūrā.

4.2. Ja piedāvājumu iesniedz personu apvienība, tai ir jāiesniedz visu personu apvienības dalībnieku parakstīts saistību raksts (protokols, vienošanās, līgums vai cits dokuments), kurā norādīts apvienības dalībnieku atbildības sadalījums un ietverta solidāra atbildība pret Pasūtītāju Iepirkuma līguma izpildē.
4.3. Ja Pakalpojumu nodrošināšanā Pretendents ir paredzējis piesaistīt Apakšuzņēmējus, tam jāiesniedz to Apakšuzņēmēju saraksts, kuriem plānots nodot Pakalpojumu izpildi 20% vai lielākā apmērā no kopējās Iepirkuma līguma cenas. 
5. Informācijas apmaiņas kārtība un nolikuma saņemšana
5.1. Ar nolikumu var iepazīties Kurzemes tūrisma asociācijas biroja telpās Baznīcas ielā 5, Kuldīgā, līdz 2013.gada 7.maijam katru darba dienu no plkst.800 līdz plkst.1200 un no plkst.1300 līdz plkst.1700 un Pasūtītāja mājas lapā http://www.kurzeme.lv/iepirkumi/  sadaļā „Iepirkumi”. Nolikuma kopiju papīra formā Pasūtītājs izsniedz bez maksas. 
5.2.  Informācijas apmaiņa starp Pasūtītāju, Ieinteresētajiem piegādātājiem un Pretendentiem notiek rakstveidā pa pastu, elektronisko pastu, faksu vai nododot personīgi. Informācija, kas nosūtīta pa faksu, vienlaikus jānosūta arī pa pastu. 
5.3. Ieinteresētie piegādātāji var pieprasīt papildu informāciju par nolikumu un Iepirkuma procedūru. Ja informācija pieprasīta savlaicīgi, Iepirkuma komisija papildu informāciju par nolikumu sniedz piecu dienu laikā pēc pieprasījuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām.
5.4. Papildu informāciju Iepirkuma komisija nosūta Ieinteresētajam piegādātājam, kas uzdevis jautājumu un publicē Pasūtītāja mājas lapā http://www.kurzeme.lv/iepirkumi/  sadaļā „Iepirkumi”, norādot gan uzdoto jautājumu, gan atbildi.
6. Piedāvājuma un Līguma izpildes nodrošinājums

6.1. Pretendentam kopā ar piedāvājumu par iepirkuma priekšmeta 1.daļu „Veloceliņa „Kandava – Sabile” būvprojekta izstrāde” ir jāiesniedz piedāvājuma nodrošinājums 400 LVL (četri simti lati un 00 santīmi) apmērā. Piedāvājuma nodrošinājumam ir jābūt spēkā 90 dienas, skaitot no piedāvājumu atvēršanas dienas. 

6.2. Piedāvājuma nodrošinājumu Pretendents iesniedz Bankas garantijas vai Apdrošināšanas sabiedrības polises formā (saskaņā ar 6.pielikumu „Noteikumi piedāvājuma nodrošinājumam”).
6.3. Pasūtītājs pieņem tikai tādas Bankas vai Apdrošināšanas sabiedrības piedāvājuma nodrošinājumu, kas neatrodas maksātnespējas, sanācijas, likvidācijas vai bankrota procesā, Ja piedāvājuma nodrošinājuma derīguma termiņā Banka vai Apdrošināšanas sabiedrība, kas izsniegusi piedāvājuma nodrošinājumu, kļūst maksātnespējīga vai tai tiek uzsākta sanācijas, likvidācijas vai bankrota procedūra, Pretendents piecu darba dienu laikā no dienas, kad tas uzzinājis par Bankas vai Apdrošināšanas sabiedrības maksātnespēju, sanācijas, likvidācijas vai bankrota procedūras uzsākšanu, iesniedz Pasūtītājam piedāvājuma nodrošinājumu no Bankas vai Apdrošināšanas sabiedrības, kas atbilst nolikumā noteiktajām prasībām. 
6.4. Pretendents iesniedz līdz ar piedāvājuma nodrošinājumu maksājuma dokumentu par Bankas garantijas izsniegšanas komisijas samaksu vai Apdrošināšanas sabiedrības polises prēmijas samaksu.
6.5. Pretendentiem, kuru piedāvājumi atzīti par neatbilstošiem nolikuma prasībām un ir noraidīti, Pasūtītājs atdod piedāvājuma nodrošinājumu 10 dienu laikā pēc attiecīga lēmuma pieņemšanas.
6.6. Pasūtītājs, Pretendentam ar kuru nolēmis slēgt Iepirkuma līgumu, atdod piedāvājuma nodrošinājumu 10 dienu laikā, kad tas ir parakstījis Iepirkuma līgumu un iesniedzis spēkā esošu Iepirkuma līguma izpildes nodrošinājumu.
6.7. Pasūtītājs piedāvājuma nodrošinājumu neatdod Pretendentam, ar kuru nolēmis slēgt Iepirkuma līgumu, un izmanto, ja:

6.7.1. Pretendents atsauc savu piedāvājumu laikā, kamēr spēkā ir piedāvājuma nodrošinājums;

6.7.2. Pretendents neiesniedz spēkā esošu Iepirkuma līguma izpildes nodrošinājumu 10 darba dienu laikā no Iepirkuma līguma parakstīšanas dienas;

6.7.3. Pretendents, ar kuru Pasūtītājs nolēmis slēgt Iepirkuma līgumu, nav parakstījis to Pasūtītāja noteiktajā termiņā.

6.8. Pretendentiem, kuru piedāvājumi atzīti par atbilstošiem nolikuma prasībām, bet nav uzvarējuši, Pasūtītājs atdod piedāvājuma nodrošinājumu 10 dienu laikā pēc Iepirkuma līguma parakstīšanas.

6.9. Pasūtītājs Bankas garantiju vai Apdrošināšanas polisi atdod personīgi Pretendenta pārstāvim personīgi vai nosūta ierakstītā vēstulē uz Pretendenta juridisko adresi. Ja Pretendentam ir nepieciešama vēstule Bankai vai Apdrošināšanas sabiedrībai par piedāvājuma nodrošinājuma atdošanu un atdošanas iemesliem, Pretendents informē Pasūtītāju, kurš sagatavo attiecīgu vēstuli, un izsniedz to Pretendenta pārstāvim personīgi vai nosūta Pretendentam vai Bankai, vai Apdrošināšanas sabiedrībai uz juridisko adresi (Pretendents norāda, vēstules saņemšanas/nosūtīšanas adresātu).

6.10. Iepirkuma līguma izpildes nodrošinājums tiek piemērots iepirkuma priekšmeta abām daļām. Iepirkuma līguma izpildes nodrošinājums ir jānodrošina latos 10 % apmērā no finanšu piedāvājumā norādītās Iepirkuma līguma cenas ar PVN. 
6.11. Izpildītājam Iepirkuma līguma izpildes nodrošinājums jāiesniedz Pasūtītājam 10 darba dienu laikā no dienas, kad Iepirkuma līgumu ir parakstījis Pasūtītājs un Izpildītājs. 

6.12. Iepirkuma līguma izpildes nodrošinājumu Izpildītājs iesniedz Bankas garantijas vai Apdrošināšanas sabiedrības polises formā (saskaņā ar 5.pielikumu „Noteikumi iepirkuma līguma izpildes nodrošinājumam”). Iepirkuma līguma izpildes nodrošinājums ir spēkā no tā iesniegšanas dienas Pasūtītājam līdz pilnīgai saistību izpildei Iepirkuma līguma ietvaros.
6.13. Pasūtītājs pieņem tikai tādas Bankas vai Apdrošināšanas sabiedrības Iepirkuma līguma izpildes nodrošinājumu, kas neatrodas maksātnespējas, sanācijas, likvidācijas vai bankrota procesā, Ja Iepirkuma līguma izpildes nodrošinājuma derīguma termiņā Banka vai Apdrošināšanas sabiedrība, kas izsniegusi Iepirkuma līguma izpildes nodrošinājumu, kļūst maksātnespējīga vai tai tiek uzsākta sanācijas, likvidācijas vai bankrota procedūra, Pretendents piecu darba dienu laikā no dienas, kad tas uzzinājis par Bankas vai Apdrošināšanas sabiedrības maksātnespēju, sanācijas, likvidācijas vai bankrota procedūras uzsākšanu, iesniedz Pasūtītājam Iepirkuma līguma izpildes nodrošinājumu no Bankas vai Apdrošināšanas sabiedrības, kas atbilst nolikumā un Iepirkuma līgumā noteiktajām prasībām. 

6.14. Iepirkuma līguma izpildes nodrošinājumu Pasūtītājs ir tiesīgs izmantot, lai pilnībā vai daļēji dzēstu Izpildītāja saistību neizpildes gadījumā nodarītos zaudējumus un/vai ieturētu līgumsodus, ko Izpildītājam atbilstoši Iepirkuma līgumam jāmaksā par saistību nepienācīgu izpildi, termiņu kavējumiem, citiem pārkāpumiem.
7. Piedāvājuma iesniegšana un atvēršana

7.1. Piedāvājums iesniedzams personīgi, nogādājams ar kurjerpastu vai pa pastu Kurzemes tūrisma asociācijas birojā Baznīcas ielā 5, Kuldīgā  līdz 2013.gada 7.maija, plkst.14:00.
7.2. Ja kopējais iepakojums nav noformēts atbilstoši nolikuma 9.2.punkta prasībām, iepirkuma komisija neuzņemas atbildību par tā nesaņemšanu vai pirmstermiņa atvēršanu. 

7.3. Pretendentu piedāvājumi pēc nolikuma 7.1.punktā minētā termiņa netiks pieņemti vai kurjerpasta un pasta gadījumā sūtīti atpakaļ neatvērtā veidā.
7.4. Iepirkuma komisija piedāvājumu atver 2013.gada 7.maijā Kurzemes tūrisma asociācijas birojā Baznīcas ielā 5, Kuldīgā, plkst.14:00. Piedāvājumu atvēršanas sanāksme ir atklāta. 
7.5. Sākot piedāvājumu atvēršanas sanāksmi, iepirkuma komisijas priekšsēdētājs paziņo komisijas sastāvu. 
7.6. Iepirkuma komisija atver piedāvājumus to iesniegšanas secībā un nosauc piedāvājuma pamatdatus:
7.6.1. Pretendenta nosaukums;
7.6.2. Iepirkuma priekšmeta daļa uz kuru iesniedz piedāvājumu;

7.6.3. Piedāvājuma iesniegšanas datums un laiks;
7.6.4. Līgumcena bez PVN.
7.7. Pēc visu piedāvājumu atvēršanas, piedāvājumu atvēršanas sanāksme tiek slēgta. 

8. Piedāvājuma grozīšana un atsaukšana

8.1. Pretendents var atsaukt savu piedāvājumu līdz piedāvājumu iesniegšanas termiņa beigām, ierodoties Pretendenta pārstāvim personīgi piedāvājumu uzglabāšanas vietā Kurzemes tūrisma asociācijas birojā Baznīcas ielā 5, Kuldīgā, un iesniedzot iesniegumu, kuru ir parakstījusi Pretendentu pārstāvēt tiesīga persona, par pieteikuma atsaukšanu un iesniedz paraksta tiesības apliecinošu dokumentu (izziņu no Uzņēmumam reģistra, pilnvaru vai citu dokumentu, kas apliecina, ka attiecīgā persona ir tiesīga parakstīt dokumentus Pretendenta vārdā)  vai nosūtot Pasūtītājam pa pastu paziņojumu par atsaukumu. Pieteikuma atsaukšanai ir bezierunu raksturs un tā izslēdz Pretendentu no tālākas dalības konkursā.
8.2. Pretendents var grozīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Kurzemes tūrisma asociācijas birojā Baznīcas ielā 5, Kuldīgā un apmainot piedāvājumu vai nosūtot Pasūtītājam ar kurjerpastu vai pastu jaunu piedāvājumu. Piedāvājuma grozīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.

9.  Piedāvājuma noformēšanas kārtība

9.1. Piedāvājums (viens oriģināls un 1 kopija) sastāv no:

9.1.1. Pieteikuma konkursam (saskaņā ar 2.pielikumu „Pieteikums”);
9.1.2. Pretendentu atlases dokumentiem;
9.1.3. Tehniskā piedāvājuma;
9.1.4. Finanšu piedāvājuma (saskaņā ar 4.pielikumu);
9.1.5. Piedāvājuma nodrošinājuma neiesietā veidā iepirkuma priekšmeta 1.daļai.
9.2. Uz piedāvājuma oriģināla un kopijas norāda „ORIĢINĀLS” vai „KOPIJA” un  tos ievieto vienā kopējā slēgtā iepakojumā, uz kura norāda:

9.2.1. Pasūtītāja nosaukums un Kurzemes tūrisma asociācijas biroja adrese;
9.2.2. Pretendenta nosaukums un adrese;
9.2.3. Atzīme „Piedāvājums atklātam konkursam „Veloceliņu būvprojektu izstrāde Kurzemē”;
9.2.4. Iepirkuma priekšmeta daļa uz kuru Pretendents piesakās;
9.2.5. Atzīme „Neatvērt līdz piedāvājumu atvēršanas sanāksmei 2013.gada 7.maijā, plkst.14:00!”
9.3. Piedāvājumu sagatavo latviešu valodā. Ja kāds oriģināldokuments vai tā kopija ir sagatavota citā svešvalodā, tam pievieno tulkojumu latviešu valodā. Pretendents apliecina tulkojuma pareizību.
9.4. Pretendents piedāvājumu paraksta tam paredzētajās paraksta vietās un iesniedz rakstiskā veidā atsevišķā sējumā tā, lai tajā ietvertos dokumentus nebūtu iespējams atdalīt. Sējuma lapām jābūt sanumurētām un jāatbilst pievienotajam satura rādītājam. Lapu daudzumam jābūt apliecinātam ar Pretendenta vai Pretendenta pilnvarotās personas parakstu. 
9.5. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadīsies no skaitliskās vērtības apzīmējuma vārdos. 
9.6. Gadījumā, ja iepirkuma komisija konstatēs pretrunas starp piedāvājuma oriģinālā un tā kopijā iekļauto informāciju, tā vadīsies no piedāvājuma oriģinālā ietvertās informācijas. 
9.7. Pretendents apliecina piedāvājuma kopiju un iesniegto dokumentu kopiju pareizību atbilstoši Dokumentu juridiskā spēka likuma un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasībām. Ja iepirkuma komisijai radīsies šaubas par iesniegtās dokumenta kopijas autentiskumu, tā pieprasīs, lai Pretendents uzrāda dokumenta oriģinālu vai iesniedz notariāli apliecinātu dokumenta kopiju.

II PRETENDENTU ATLASES NOTEIKUMI 1. UN 2.IEPIRKUMA DAĻAI
10. Pretendentu vispārīgie atlases noteikumi
10.1. Iepirkuma komisija izslēdz Pretendentu no turpmākas dalības Iepirkuma procedūrā, ja uz Pretendentu attiecas, kāds no nolikumā minētajiem izslēgšanas nosacījumiem. 

10.2. Pretendentam ir jāatbilst šajā nolikumā norādītajām Pretendentu atlases prasībām un jāiesniedz visi nolikuma 3.nodaļā minētie dokumenti. Ja Pretendents neatbilst kādai no Pretendentu atlases prasībām un/vai nav iesniedzis kādu no Pretendentu atlases dokumentiem, iepirkuma komisija izslēdz Pretendentu no turpmākas dalības Iepirkuma procedūrā.
10.3. Attiecībā uz Pretendenta saimniecisko un finansiālo stāvokli, kā arī tehniskajām un profesionālajām spējām, Pretendents var balstīties uz citu uzņēmēju iespējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Šajā gadījumā Pretendents pierāda iepirkuma komisijai, ka viņa rīcībā būs nepieciešamie resursi, iesniedzot vienošanos par šo uzņēmēju resursu, kas nepieciešami Iepirkuma līguma izpildei, nodošanu Pretendenta rīcībā, ja ar Pretendentu tiks noslēgts Iepirkuma līgums. 
10.4. Pasūtītājs izslēdz Pretendentu no dalības Iepirkuma procedūrā, kā arī neizskata Pretendenta piedāvājumu, ja:

10.4.1.  uz Pretendentu attiecas Publisko iepirkumu likuma 39.panta pirmās daļas 1., 2., 3., 4., 5. un 10.punktā minētie izslēgšanas nosacījumi;
10.4.2. uz Apakšuzņēmēju, kura sniedzamo pakalpojumu vērtība Iepirkuma līguma izpildē ir vismaz 20% no kopējās Iepirkuma līguma cenas, attiecas Publisko iepirkumu likuma 39.panta pirmās daļas 1., 2., 3., 4., 5. un 10.punktā minētie izslēgšanas nosacījumi;

10.4.3. uz personālsabiedrības biedru (ja Pretendents ir personālsabiedrība) vai Pretendenta norādīto personu, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, attiecas Publisko iepirkumu likuma 39.panta pirmās daļas 1., 2., 3., 4., 5. un 10.punktā minētie izslēgšanas nosacījumi
10.5. Ja Pretendenta vai Apakšuzņēmēja (kura sniedzamo pakalpojumu vērtība Iepirkuma līguma izpildē ir vismaz 20% no kopējās Iepirkuma līguma vērtības), vai personālsabiedrības biedra (ja Pretendents ir personālsabiedrība), vai Pretendenta norādītās personas, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu, Pasūtītājs, izvērtējot iespējamos ekonomiskos riskus un ņemot vērā Iepirkuma līguma priekšmetu, var lemt par Pretendenta neizslēgšanu no Iepirkuma procedūras saskaņā ar Publisko iepirkumu likuma 39.panta pirmās daļas 4.punktu.
10.6. Attiecībā uz Pretendentu vai Apakšuzņēmēju (kura sniedzamo pakalpojumu vērtība Iepirkuma līguma izpildē ir vismaz 20% no kopējās Iepirkuma līguma vērtības), vai personālsabiedrības biedru (ja Pretendents ir personālsabiedrība), vai Pretendenta norādīto personu, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, Publisko iepirkumu likuma 39.panta pirmās daļas 1., 2., 3.punktā minētie izslēgšanas nosacījumi netiek piemēroti, ja uz tiem attiecas Publisko iepirkumu likuma 39.panta ceturtajā daļā ietvertie termiņi.
11. Prasības attiecībā uz Pretendenta tehniskajām un profesionālajām spējām

11.1. Pretendentam, personu apvienības dalībniekiem, Apakšuzņēmējiem, Pretendenta norādītajai personai, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, un kas izpildīs projektēšanas darbus ir jābūt reģistrētam, licencētam vai sertificētam atbilstoši attiecīgās valsts normatīvajiem aktiem, ko tās izvirza projektēšanas darbu veicējiem. 
11.2. Pretendentiem, personu apvienības dalībniekiem Apakšuzņēmējiem, Pretendenta norādītajām personām, uz kuras pieredzi Pretendents balstās (lai apliecinātu, ka tā kvalifikācija atbilst nolikumā noteiktajām prasībām), kuri izpildīs projektēšanas darbus ir jābūt reģistrētiem Būvkomersantu reģistrā uz Iepirkuma līguma slēgšanas dienu. Pretendents, kas uz piedāvājuma iesniegšanas brīdi ir reģistrēts Būvkomersantu reģistrā, var pievienot Pretendentu atlases dokumentiem Būvkomersanta reģistrācijas apliecības kopiju. 
11.3. Pretendentam ir pieredze vismaz trīs būvprojektu, kas apstiprināti būvvaldē, izstrādē ceļam, ielai, gājēju celiņam un/vai veloceliņam ar minimālo garumu vismaz 2 kilometri pēdējo piecu gadu laikā.
11.4. Pretendents līguma izpildē nodrošina šādus speciālistus:
11.4.1. Būvprojekta vadītājs, kas atbilst šādām prasībām:
11.4.1.1. ir spēkā esošs sertifikāts ceļu projektēšanā;
11.4.1.2. ir pieredze vismaz trīs būvprojektu, kas apstiprināti būvvaldē, izstrādes vadībā ceļam, ielai, gājēju celiņam un/vai veloceliņam ar objekta minimālo garumu vismaz 2 kilometri pēdējo piecu gadu laikā;
11.4.1.3. ir pieredze vismaz viena veloceliņa būvprojekta izstrādes vadībā.

11.4.2.  Ūdensapgādes un kanalizācijas sistēmu projektētājs, kas atbilst šādām prasībām:
11.4.2.1. ir spēkā esošs sertifikāts ūdensapgādes un kanalizācijas sistēmu projektēšanā;
11.4.2.2. ir piedalījies vismaz viena būvprojekta izstrādē ceļam, ielai, gājēju celiņam vai/un veloceliņam pēdējo piecu gadu laikā.

11.4.3. Elektroietaišu projektētājs, kam ir spēkā esošs sertifikāts elektroietaišu projektēšanā;
11.4.4. Ceļu projektēšanas speciālists, kam ir spēkā esošs sertifikāts ceļu projektēšanā.
11.4.5. Tiltu projektēšanas speciālists, kam ir spēkā esošs sertifikāts tiltu projektēšanā.
11.4.6. Ģeotehniskās inženierizpētes speciālists:
11.4.6.1. ir spēkā esošs ģeotehniskās inženierizpētes sertifikāts;
11.4.6.2. ir piedalījies vismaz divu būvprojektu izstrādē ceļam, ielai, gājēju celiņam vai/un veloceliņam pēdējo piecu gadu laikā.
11.5. Pretendents var piedāvāt arī citus atbilstoši sertificētus speciālistus, kas saskaņā ar normatīvajiem aktiem, pamatojoties uz tehniskajā specifikācijā izvirzīto darba uzdevumu, nepieciešami  būvprojektu izstrādei.
11.6. Viens speciālists var apvienot ne vairāk kā divus speciālistu amatus Iepirkuma līguma izpildē.
III IESNIEDZAMIE DOKUMENTI

12. Pretendentu atlases dokumenti  

12.1. Pretendentu atlases dokumenti ir:

12.1.1. Pieteikums dalībai atklāta konkursā atbilstoši nolikuma 2.pielikumam.
12.1.2. Personu apvienības dalībnieku, ja Pretendents ir personu apvienība, parakstīts saistību  raksts (protokols, vienošanās, līgums vai cits dokuments), kurā norādīts apvienības dalībnieku atbildības sadalījums dalībai Iepirkuma procedūrā un Iepirkuma līguma izpildē, kā arī noteikta solidāra atbildību dalībniekiem Iepirkuma līguma izpildē.
12.1.3. Izziņa par Pretendenta, personu apvienības katra dalībnieka, ja Pretendents ir personu apvienība, amatpersonām, kurām ir pārstāvības tiesības uz piedāvājuma iesniegšanas brīdi, ko izsniedzis Latvijas Republikas Uzņēmumu reģistrs vai analoga iestāde ārvalstīs.
12.1.4. Apakšuzņēmēju (ja tādi ir) saraksts, kurā norādīts, kāda no Iepirkuma līguma daļām tiek nodota attiecīgajam Apakšuzņēmējam, un vienošanās ar Apakšuzņēmēju par nepieciešamo resursu nodošanu Pretendenta rīcībā. 
12.1.5. Pretendenta, Apakšuzņēmēju (kura sniedzamo pakalpojumu vērtība Iepirkuma līguma izpildē ir vismaz 20% no kopējās Iepirkuma līguma vērtības), vai personālsabiedrības biedru (ja Pretendents ir personālsabiedrība), vai Pretendenta norādīto personu, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, apliecinājumi, ka uz tiem neattiecas Publisko iepirkumu likuma 39.panta pirmās daļas 1., 2., 3.,4., un 10.punktā ietvertie izslēgšanas nosacījumi. 
12.1.6. Pretendenta, personu apvienības dalībnieku, ja Pretendents ir personu apvienība, un Apakšuzņēmēju komersanta reģistrācijas apliecības kopijas (ja tās ir komersanti), ko izsniedzis Latvijas Republikas Uzņēmuma reģistrs vai līdzvērtīga iestāde ārvalstīs. 
12.1.7. Pretendentiem, personu apvienības dalībniekiem, Apakšuzņēmējiem, Pretendenta norādītajām personām, uz kuru pieredzi Pretendents balstās (lai apliecinātu, ka tā kvalifikācija atbilst nolikumā noteiktajām prasībām), kuri izpildīs projektēšanas darbus, Būvkomersanta reģistrācijas apliecības kopija, ja tie uz piedāvājuma iesniegšanas brīdi ir reģistrēti Būvkomersantu reģistrā. 
12.1.8. Pretendenta, personu apvienības dalībnieka, Apakšuzņēmēja, Pretendenta norādītās personas, uz kuru pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, (ja tās ir fiziskas personas)  licences vai sertifikāta kopija attiecīgā projektēšanas vai būvprakses jomā. 
12.1.9. Pretendenta pieredze būvprojektu, kas apstiprināti būvvaldē, izstrādē ceļam, ielai, gājēju celiņam un/vai veloceliņam ar minimālo garumu vismaz 2 kilometri pēdējo piecu gadu laikā atbilstoši 3.pielikumā norādītajai formai un vismaz 3 pozitīvas būvprojektu pasūtītāju atsauksmes par pretendenta darbu būvprojekta izstrādē.
12.1.10. Pretendenta speciālistu saraksts, kurā norādīti visi Iepirkuma līguma izpildē iesaistīte speciālisti.
12.1.11. Pretendenta piedāvāto speciālistu parakstīts CV, kurā precīzi norādīta speciālista pieredze atbilstoši attiecīgajam speciālistam nolikumā izvirzītajām prasībām un apliecinājums piedalīties Iepirkuma līguma izpildē, ja Pretendents tiks atzīst par uzvarētāju šajā Iepirkuma procedūrā, un kvalifikāciju apliecinošo dokumentu kopijas. 
12.1.12. Piedāvājuma nodrošinājums neiesietā veidā atbilstoši nolikuma 6.punktam Pretendentiem, kas piesakās uz iepirkuma priekšmeta 1.daļu.
13. Tehniskais piedāvājums
13.1. Tehniskajā piedāvājumā iekļauj:
13.1.1. Tehniskajā specifikācijā noteikto prasību izpildes aprakstu;
13.1.2. Pakalpojuma izpildes kalendāro grafiku nedēļās, papildus jānorāda skiču projekta izstrādes laiks (dienās no Iepirkuma līguma noslēgšanas dienas), būvprojekta kopējais izstrādes laiks (dienās no Iepirkuma līguma noslēgšanas dienas)
;
13.1.3. Speciālistu pienākumus un noslodzes aprakstu (ja Pretendents iesniedz piedāvājumu par abām iepirkuma priekšmeta daļām, tam ir jāparāda, kāda būs to speciālistu noslodze (nepārkāpjot darba tiesisko regulējumu), kuri ir norādīti kā izpildītāji, vienlaicīgi izpildot abas Iepirkuma priekšmeta daļas);
13.1.4. Iepirkuma līguma izpildes risku aprakstu un pasākumus, kādus Pretendents veikts to novēršanai, nepieciešamo Pasūtītāja iesaisti risku novēršanas pasākumos. 
14. Finanšu piedāvājums
14.1. Finanšu piedāvājumu iesniedz, izmantojot 4.pielikumā paredzēto formu. 
14.2. Finanšu piedāvājumā iekļautie finanšu aprēķini ir jānorāda latos (LVL) bez un ar pievienotās vērtības nodokli (PVN).
IV PIEDĀVĀJUMA VĒRTĒŠANA, KRITĒRIJI, LĒMUMA PIEŅEMŠANA UN LĪGUMA SLĒGŠANA
15. Piedāvājuma vērtēšanas pamatnoteikumi
15.1. Iepirkuma komisija piedāvājumu  vērtēšanu veic slēgtās sēdēs četros posmos: Piedāvājuma dokumentu pārbaude; Piedāvājuma noformējuma un satura pārbaude, un Pretendentu atlase; Tehniskā piedāvājuma pārbaude; Finanšu piedāvājuma izvērtēšana.

15.2. Piedāvājuma vērtēšanas kritērijs ir piedāvājums ar viszemāko cenu. Kā viszemākā cena tiks vērtēta Pretendenta piedāvātā līgumcena bez PVN.
16. Piedāvājuma dokumentu pārbaude – 1.posms
16.1. Iepirkuma komisija novērtē katra piedāvājuma atbilstību nolikuma 9.1.punktā minētajām piedāvājuma sastāvdaļām. 
16.2. Ja piedāvājumā iztrūkst kāda no 9.1.punktā minētajiem piedāvājuma sastāvdaļām, iepirkuma komisija noraida piedāvājumu un tālāk nevērtē.

17. Piedāvājuma noformējuma un satura pārbaude, un Pretendentu atlase – 2.posms

17.1. Iepirkuma komisija pārbauda piedāvājuma saturu un tā atbilstību nolikumā noteiktajām prasībām. Ja kāds no piedāvājuma dokumentiem neatbilst kādai no nolikumā noteiktajām prasībām, iepirkuma komisija lemj par attiecīgā piedāvājuma tālāku izskatīšanu vai noraidīšanu. Ja piedāvājums neatbilst tehniskajai specifikācijai, Iepirkuma komisija noraida piedāvājumu un tālāk nevērtē.
17.2. Iepirkuma komisija novērtē katra piedāvājuma atbilstību 9.2. – 9.7.punktā noteiktajām noformēšanas prasībām. Ja piedāvājums neatbilst kādai no piedāvājuma noformējuma prasībām, iepirkuma komisija lemj par attiecīgā piedāvājuma tālāku izskatīšanu vai noraidīšanu. 
17.3. Iepirkuma komisija novērtē katra Pretendenta atbilstību Pretendentu atlases prasībām. Pasūtītājs, lai izvērtētu Pretendentu, Apakšuzņēmēju (kura sniedzamo pakalpojumu vērtība Iepirkuma līguma izpildē ir vismaz 20% no kopējās Iepirkuma līguma vērtības), vai personālsabiedrības biedru (ja Pretendents ir personālsabiedrība), vai Pretendenta norādīto personu, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, atbilstoši Publisko iepirkumu likuma 39.panta pirmās daļas 2.punktam, pieprasīs no Valsts darba inspekcijas informāciju par to, vai minētās personas ir sodītas Latvijā vai ārvalstīs par tādiem darba tiesību pārkāpumiem, kas saistīti ar personas nodrošināšanu bez rakstveida darba līguma noslēgšanas. 
17.4. Ja Pretendents neatbilst kādai no Pretendentu atlases prasībām, iepirkumu komisija noraida piedāvājumu un tālāk nevērtē. 
18. Tehniskā piedāvājuma pārbaude – 3.posms

18.1. Iepirkuma komisija novērtē katra tehniskā piedāvājuma atbilstību nolikuma 13.1.punktā noteiktajām prasībām un/vai normatīvajiem aktiem.  
18.2. Ja tehniskais piedāvājums neatbilst 13.1.punkta prasībām un/vai normatīvajiem aktiem, iepirkuma komisija noraida piedāvājumu un tālāk nevērtē. 
19. Finanšu piedāvājuma izvērtēšana – 4.posms

19.1. Iepirkuma komisija vērtēšanā ņem vērā tikai to Pretendentu finanšu piedāvājumus, kuru piedāvājumi ir izturējuši Piedāvājumu dokumentu pārbaudi, Piedāvājuma noformējuma un satura pārbaudi, un Pretendentu atlasi un Tehniskā piedāvājuma pārbaudi.
19.2. Finanšu piedāvājuma vērtēšanas laikā iepirkuma komisija pārbauda vai piedāvājumā nav aritmētisko kļūdu. Konstatējot aritmētiskās kļūdas, iepirkuma komisija šīs kļūdas izlabo. Par visiem aritmētisko kļūdu labojumiem iepirkuma komisija paziņo Pretendentam, kura finanšu piedāvājumā labojumi izdarīti. Vērtējot finanšu piedāvājumus, kuros bijušas aritmētiskas kļūdas, iepirkuma komisija ņem vērā tikai labotās cenas.
19.3. Par uzvarētāju katrā Iepirkuma priekšmeta daļā tiks atzīts Pretendents, kurš ir izpildījis visas nolikuma prasības, kura piedāvājums ir atzīts par atbilstošu, un kuram būs viszemākā cena attiecīgajā Iepirkuma priekšmeta daļā.
19.4. Ja piedāvājuma vērtēšanas laikā iepirkuma komisija konstatē, ka Pretendents piedāvā Pakalpojumu par ievērojami zemāku cenu nekā piedāvā pārējie Pretendenti, tā pārbauda, vai Pretendenta piedāvājums nav nepamatoti lēts. Šajā gadījumā iepirkuma komisija pieprasa, lai Pretendents iesniedz detalizētu paskaidrojumu par būtiskajiem piedāvājuma nosacījumiem. Ja Pretendents šādu pamatojumu nevar sniegt vai pamatojums nesniedz pārliecību par īpašajām priekšrocībām, kas tam ir, tā piedāvājums tiek atzīts par nepamatoti lētu, un Pretendents tiek izslēgts no turpmākās dalības Iepirkuma procedūrā.
20. Lēmuma pieņemšana un paziņošana

20.1. Pretendentam, kas atzīts par tādu, kuram būtu piešķiramas Iepirkuma līguma slēgšanas tiesības (piedāvājums atbilst nolikuma noteikumiem un ir piedāvājis viszemāko cenu), iepirkuma komisija, ja attiecīgā informācija nebūs Pasūtītājam pieejama publiskajās datu bāzēs vai tiešsaistē attiecīgo kompetento iestāžu pārziņā esošajās informācijas sistēmās, pieprasīs:
20.1.1. kompetentas institūcijas izziņu, kas apliecina, ka Pretendentam, Apakšuzņēmējam (kura sniedzamo pakalpojumu vērtība Iepirkuma līguma izpildē ir vismaz 20% no kopējās Iepirkuma līguma vērtības), personālsabiedrības biedram (ja Pretendents ir personālsabiedrība), Pretendenta norādītajai personai, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, nav pasludināts maksātnespējas process un tas neatrodas likvidācijas stadijā;
20.1.2. izziņu, kuru izdevis Valsts ieņēmumu dienests un kura apliecina, ka Pretendentam, Apakšuzņēmējam (kura sniedzamo pakalpojumu vērtība Iepirkuma līguma izpildē ir vismaz 20% no kopējās Iepirkuma līguma vērtības), personālsabiedrības biedram (ja Pretendents ir personālsabiedrība), Pretendenta norādītajai personai, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, Latvijā nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 100 latus;
20.1.3. izziņu, ka ārvalstī reģistrētam (atrodas pastāvīgā dzīvesvieta) Pretendentam, Apakšuzņēmējam (kura sniedzamo pakalpojumu vērtība Iepirkuma līguma izpildē ir vismaz 20% no kopējās Iepirkuma līguma vērtības), personālsabiedrības biedram (ja Pretendents ir personālsabiedrība), Pretendenta norādītajai personai, uz kuras pieredzi Pretendents balstās, lai apliecinātu, ka tā kvalifikācija atbilst nolikumā noteiktajām prasībām, attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 100 latus.

20.2. Pasūtītājs 20.1.punktā minēto izziņu iesniegšanai noteikts termiņu, kas nav mazāks par 10 darba dienām. 

20.3. Ja Pretendents iepirkuma komisijas noteiktajā termiņā neiesniedz šī nolikuma 20.1.punktā minētos Pasūtītāja pieprasītos dokumentus, iepirkuma komisija izslēdz to no dalības konkursā, un izvēlas nākamo piedāvājumu ar viszemāko cenu attiecīgajā Iepirkuma priekšmeta daļā.
20.4. Iepirkumu komisija lēmumu par Iepirkuma procedūras rezultātiem un Iepirkuma līguma slēgšanu nosūta visiem pretendentiem 3 dienu laikā pēc lēmuma pieņemšanas un iesniedz publicēšanai paziņojumu Iepirkumu uzraudzības birojam atbilstoši Publisko iepirkumu likumam.
20.5. Ja Pretendents, personu apvienības dalībnieks, Apakšuzņēmējs, Pretendenta norādītās personas, uz kuru pieredzi Pretendents balstās (lai apliecinātu, ka tā kvalifikācija atbilst nolikumā noteiktajām prasībām), kas izpildīs projektēšanas darbus, Pasūtītāja noteiktajā termiņā (līdz Iepirkuma līguma slēgšanas dienai) nebūs reģistrējies Būvkomersantu reģistrā, Pasūtītājs uzskatīs, ka Pretendents atsakās slēgt Iepirkuma līgumu, un pieņems lēmumu pārskatīt Iepirkuma procedūras rezultātus. 

20.6. Ja Izpildītājs neiesniegs Līguma izpildes nodrošinājumu nolikumā noteiktajā laikā, Pasūtītājs uzskatīs, ka Pretendents atsakās izpildīt Iepirkuma līgumu, un pieņems lēmumu pārskatīt Iepirkuma procedūras rezultātus.
21. Iepirkuma līguma slēgšana

21.1. Pasūtītājs Iepirkuma līgumu (7.pielikums) ar uzvarētāju slēdz ne agrāk kā nākamajā darba dienā pēc Publisko iepirkumu likumā noteiktā nogaidīšanas termiņa beigām.
21.2. Iepirkuma līgums tiks slēgts par katru iepirkuma priekšmeta daļu atsevišķi.
21.3. Ja iepirkuma komisija ir pieņēmusi lēmumu slēgt Iepirkuma līgumu ar personu apvienību, kas iesniegusi kopīgu piedāvājumu, Iepirkuma līgumu slēdz ar visiem apvienībā ietilpstošajām personām saskaņā ar šo personu kopīgo piedāvājumu. Ja Iepirkuma līguma darbības termiņā ar kādu personu apvienībā ietilpstošo personu līgumattiecības tiek izbeigtas, pārējie personu apvienības dalībnieki pārņem šīs personas saistības. Ja Pasūtītāja norādītajā termiņā saistības netiek pārņemtas, Pasūtītājam ir tiesības lauzt līgumu ar visām personu apvienībā ietilpstošām personām, kas iesniegušas kopīgo piedāvājumu.
21.4. Pasūtītājs Iepirkuma līgumu slēdz ar Pretendentu, kas atbilst nolikuma 11.2.prasībām.

V IEPIRKUMA KOMISIJAS DARBĪBA, TIESĪBAS UN PIENĀKUMI

22. Iepirkuma komisijas darbības pamatnoteikumi

22.1. Iepirkuma komisija nodrošina Iepirkuma procedūras nolikuma izstrādāšanu, protokolē Iepirkuma procedūras gaitu un ir atbildīga par šīs procedūras norisi. 
22.2. Iepirkuma komisija vērtē Pretendentus, to iesniegtos piedāvājumus un citus dokumentus saskaņā ar Publisko iepirkumu likumu un šo nolikumu, kā arī citiem normatīvajiem aktiem.
22.3. Iepirkuma komisijas priekšsēdētājs organizē un vada tās darbu, nosaka iepirkuma komisijas sēžu vietu, laiku un darba kārtību, sasauc un vada šīs komisijas sēdes.
22.4. Iepirkuma komisija lēmumus pieņem sēdēs. 
22.5. Iepirkuma komisija ir lemttiesīga, ja tās sēdē piedalās vismaz divas trešdaļas komisijas locekļu. 
22.6. Iepirkuma komisija pieņem lēmumus ar vienkāršu klātesošo komisijas locekļu balsu vairākumu. Ja balsu skaits sadalās līdzīgi, izšķirošā ir komisijas sēdes vadītāja balss.

23. Iepirkuma  komisijas tiesības:

23.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. 
23.2. Pieaicināt ekspertus atzinumu sniegšanai. 
23.3. Pieņemt lēmumu pārtraukt šo Iepirkuma procedūru, ja tam ir objektīvs pamatojums un ir Pasūtītāja akcepts.
23.4. Veikt citas darbības saskaņā ar Publisko iepirkumu likumu un citiem normatīvajiem aktiem. 
23.5. Komisija noraida un izslēdz no dalības Iepirkuma procedūrā Pretendentus, kas nav iesnieguši visus pieprasītos Pretendentu atlases dokumentus vai neatbilst Pretendentu atlases prasībām. No tālākas dalības Iepirkuma procedūrā var tikt izslēgti Pretendenti, kas nebūs sagatavojuši dokumentus atbilstoši nolikuma prasībām. Iesniegto Pretendentu atlases dokumentu un piedāvājuma dokumentu neskaidrību gadījumā Komisija patur tiesības pieprasīt no Pretendenta papildus informāciju. Neatbilstoši konkursa dokumentu prasībām sagatavotu dokumentu gadījumā Komisija patur tiesības izvērtēt pārkāpumu būtiskumu un pieņemt lēmumu par Pretendenta izslēgšanu vai neizslēgšanu no tālākās dalības Iepirkumu procedūrā.

24. Iepirkuma komisijas pienākumi:

24.1. Sniegt papildu informāciju par iepirkuma dokumentāciju. 
24.2. Nesniegt informāciju par citu piedāvājumu esamību laikā no piedāvājuma iesniegšanas dienas līdz to atvēršanas brīdim, kā arī piedāvājumu vērtēšanas laikā līdz Pretendentu atlases rezultātu paziņošanai nesniegt informāciju par vērtēšanas procesu. 
24.3. Nodrošināt piedāvājumu glabāšanu vērtēšanas laikā tā, lai tiem nevarētu piekļūt personas, kuras nav iesaistītas vērtēšanas procesā. 

VI PRETENDENTA TIESĪBAS UN PIENĀKUMI
25. Pretendenta tiesības:

25.1. Grozīt un atsaukt iesniegto piedāvājumu pirms piedāvājumu iesniegšanas termiņa beigām. 
25.2. Pieprasīt papildus informāciju par iepirkuma dokumentāciju nolikumā noteiktajos termiņos.
25.3. Piedalīties piedāvājumu atvēršanas sanāksmē. 
25.4. Publisko iepirkumu likumā noteiktajā kārtībā iesniegt iesniegumu Iepirkumu uzraudzības birojam par nolikuma noteikumiem un citām prasībām, kas attiecas uz konkrēto Iepirkuma procedūru, vai par iepirkuma  komisijas darbību Iepirkuma procedūras  laikā. 
25.5. Veikt citas darbības saskaņā ar Publisko iepirkumu likumu un citiem normatīvajiem aktiem. 

26. Pretendenta pienākumi

26.1. Sagatavot un iesniegt piedāvājumu atbilstoši nolikuma prasībām. 
26.2. Sniegt patiesu informāciju. 
26.3. Segt visas izmaksas, kas saistītas ar piedāvājuma sagatavošanu un iesniegšanu. 

VII PIELIKUMI
1.pielikums „Tehniskās specifikācijas”

2.pielikums „Pieteikums” 

3.pielikums „Pretendenta pieredzes forma” 

4.pielikums „Finanšu piedāvājums iepirkuma priekšmeta ___.daļai” 

5.pielikums „Noteikumi iepirkuma līguma izpildes nodrošinājumam”
6.pielikums „Noteikumi piedāvājuma nodrošinājumam”
7.pielikums „Iepirkuma līgums” 
8.pielikums „Plānošanas un arhitektūras uzdevumi iepirkuma 1. un 2.daļai”.
Iepirkuma komisijas priekšsēdētāja





Ingrīda Smuškova
� Skiču projekta un būvprojekta norādītais laiks tiks ietverts Iepirkuma līgumā kā nodevumu izpildes laiki.

